Brand i gaderne: Haiti udskyder præsidentvalg endnu en gang | Nyheder | DR
Østre Landsret frifinder mand for islamkritik på Facebook kl. 10.31 Handicappet demonstrant: Jeg er villig til at dø for det kl. 09.31 Gipsplader er fulde af skimmelsvamp kl. 09.00 VIDEO Vandflyver på jomfrutur: Vil konkurrere på tid kl. 08.06 Taliban udnævner ny leder kl. 06.58 VIDEO Vrede demonstranter skabte tumult ved Trump-vælgermøde kl. 07.06 Fra 12 til 26 grader: Så store bliver forskellene i temperaturerne kl. 07.27 Trump sikrer sig sejr i Washington kl. 06.20 Få forældre ved, hvad deres teenagere laver på internettet kl. 06.00 Brand i gaderne: Haiti udskyder præsidentvalg endnu en gang
23. jan. 2016 kl. 10.34 Demonstranter brænder dæk af i gaderne i hovedstaden Port-au-Prince. (Foto: Hector retamal © Scanpix)
Søndagens præsidentvalg i Haiti er blevet aflyst som følge af bekymringer for sikkerheden.
Det oplyser landets myndigheder.
Formanden for Haitis valgråd, Pierre Louis Opont, fortæller ifølge nyhedsbureauet Reuters, at personale fra valgmyndigheden er blevet angrebet, og flere valglokaler blev natten til fredag brændt ned af ukendte gerningsmænd.
Myndighederne har endnu ikke offentliggjort en ny valgdato.
Anklager om fusk med stemmerne
Søndagens udskudte valg var anden runde af afstemningen om en ny præsident.
Første runde blev holdt i oktober, men på grund af beskyldninger om fusk med stemmerne er den afgørende runde to gange tidligere blevet udskudt.
De seneste dage har tusindvis demonstreret i gaderne i hovedstaden Port-au-Prince, og uafhængige valgobservatører har udtrykt bekymring for sikkerheden før søndagens planlagte valg.
Demonstranterne beskylder den afgående præsident Michel Martelly, som støtter partifællen Jovenel Moise, for valgfusk.
Jovenel Moise vandt første runde i oktober mod oppositionskandidaten Jude Célestin. Flere valglokaler blev dog holdt lukket på grund af uroligheder, og valgdeltagelsen var lav.
Jude Célestin sagde tidligere denne uge, at han ikke har tænkt sig at deltage i den sidste valgrunde, som han betegner som en "farce".
Seneste video VIDEO Vandflyver på jomfrutur: Vil konkurrere på tid VIDEO Tre-etagers bygning kollapser efter voldsomme oversvømmelser i Kina VIDEO Vrede demonstranter skabte tumult ved Trump-vælgermøde VIDEO Kofod om rettet "nigger"-tweet: Uanset hvad er det krænkende Nyhedsoverblikket